
A Vitacom vállalat által alkalmazott szállítási módszer optimalizálása

Kulcsszavak: szállítási módszer, lízingszerződés, reálopció, nettó jelenérték, menedzseri flexibilitás
Ezen tanulmány a Vitacom Electronics vállalat európai partnereitől történő szállítás optimalizálásával foglalkozik. Szükségessé vált a jelenlegi szállítóeszközének cseréje, ezért ez a kérdés egy reális és aktuális problémát jelent a vezetőség számára, melyet szűkös határidőn belül meg kell oldjanak.
A dolgozat első részében megvizsgálom, hogy a jelenlegi, belsőleg megoldott szállítási módszer alkalmazható-e a továbbiakban is vagy jövedelmezőbb a szállítás kiszervezése. Ennek következtében a beruházás finanszírozásának kérdése is vizsgálatra kerül, a hitel illetve lízing összehasonlítása által.
Az elemzés során felmerül a reálopciókat alkalmazó módszertan is, a reálopció egy reáleszközre szóló opció, értékelése pedig Black–Scholes-, illetve binomiális fa modell segítségével határozódik meg. Az egyik típusú lízingszerződésben egy amerikai típusú vételi reálopció rejlik, ezért a végső döntés meghozatala előtt szükséges ennek a beárazása, mivel ez befolyásolhatja a döntés kimenetelét.



